Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 6793

1. 1. Meghatározások Ahol a szakszolgálati engedélyezésre vonatkozó Szabványokban és Ajánlott Eljárásokban az alábbi kifejezéseket használtuk, ezek jelentése a következő: Hiteles orvosi minősítés – ( Accredited medical conclusion) Az engedélyt kiadó Hatóság által elfogadott egy vagy több orvos szakértő által, – a végeredmény elérése céljából, szükség szerint repülési, vagy egyéb szakértők bevonásával – az adott eset tárgyában levont végeredmény. Repülőgép – (Aeroplane) A levegőnél nehezebb, erőgép meghajtású légijármű, amely repülés közben a felhajtóerőt elsősorban a repülés adott szakaszaiban rögzített helyzetben maradó felületeire ható aerodinamikai reakciók révén nyeri. Légijármű – (Aircraft) Minden olyan szerkezet, amelynek a levegőben maradását olyan aerodinamikai reakciók biztosítják, amelyek nem azonosak a földfelszínre ható aerodinamikai reakciókkal. Légijármű repülési elektronika – (Aircraft avionics) Kifejezés, mely az adott légijármű fedélzetén használt bármilyen elektronikus készüléket – beleértve azok elektronikus részeit is, – magában foglal, mint például a rádiót, az automata repülésvezérlési és a műszer rendszereket is. Légijármű – osztály (Aircraft – category) A légijárművek osztályba sorolása meghatározott alapjellemzők szerint, pl. repülőgép, helikopter, vitorlázó repülőgép, szabadon repülő ballon. Egy pilótás üzemelésre hitelesített légijármű – (Aircraft certificated for single-pilot operation) A légijárművek azon típusa, amelyről a lajstromozó állam a légialkalmassági vizsgálatok alapján megállapította, hogy egy pilótás minimum létszámú személyzettel biztonságosan üzemeltethető. Másodpilótával üzemeltetendő légijármű (Aircraft required to be operated with a co-pilot) A légijármű olyan típusa, melyet egy másodpilótával kell üzemeltetni a repülési kézikönyvben, vagy az üzemeltetési bizonyítványban előírtak szerint. A légijármű típusa (Aircraft – type of) Azonos alapkonstrukciójú légijárművek összessége, beleértve azok minden változatát, kivéve, ha olyan módosításokat hajtottak végre, amelynek következtében a légijármű vezetési vagy repülési jellemzői megváltoztak. Repülési készség (Airmanship) A jó ítélőképesség és a megfelelő szintű tudás következetes alkalmazása, készségek és hozzáállás a repülési feladatok végrehajtásához Léghajó (Airship) A levegőnél könnyebb, erőgép meghajtással rendelkező légijármű. 2007/70/II. szám Jogosított karbantartó szervezet – (Approved maintenance organization) A Szerződő Állam által az Annex 6. I. Részének 8. Fejezete előírásai alapján jogosított, és az illető állam jóváhagyott felügyelete alatt működő szervezet, melynek feladata a légijármű, vagy részeinek karbantartása. Megjegyzés – Ez a meghatározás nem kívánja kizárni azt a lehetőséget, hogy a szervezetet vagy annak felügyeletét egynél több állam hagyja jóvá. Jóváhagyott kiképzés – (Approved training) A Szerződő Állam által jóváhagyott speciális tanterv és felügyelet szerint végzett kiképzés, melyet a hajózó személyzeti tagok esetében egy jogosított kiképzési szervezet hajt végre. Jogosított kiképzési szervezet – (Approved Training Organization) Egy Szerződő Állam által, az Annex 1. 1. 2. 8. 2. pontja és a 2. számú Függelék követelményei szerint jogosított szervezet a hajózó személyzetek kiképzésének és működtetésének végrehajtására ugyanezen Állam felügyelete alatt. Ballon – (Balloon) A levegőnél könnyebb, erőgép meghajtással nem rendelkező légijármű. Megjegyzés: Jelen Annex céljára ez a meghatározás a szabadon repülő ballonra vonatkozik. Légi-alkalmassá nyilvánítás – (Certify as airworthy (to)) Annak igazolása, hogy a légijármű, vagy annak részei a rajtuk elvégzett karbantartást követően az érvényes légialkalmassági előírásoknak megfelelnek. Közforgalmú légiszállítás (Commercial air transport operation) Egy légijármű üzemeltetése, beleértve utasok, áru, vagy postaküldemények szállítását, díjazás, vagy ellenszolgáltatás céljából. Alkalmasság (Competency) Készségek, tudás és magatartásformák kombinációja, melyek egy feladatnak az előírt standard szintjén történő végrehajtásához szükségesek. Alkalmassági alapelem (Competency element) Olyan tevékenység, mely úgy alakít egy feladatot, melynek van egy kiváltó eseménye és egy befejező eseménye, hogy világosan értelmezi annak határait és egy meghatározható végeredményét. Az alkalmasság egysége (Competency unit) Különálló részekből összetevődő tevékenység, mely számos alkalmassági alapelemet foglal magába. Másodpilóta – (Co-pilot) Szakszolgálati engedéllyel rendelkező, a légijármű fedélzetén a repülőgép parancsnok feladatain kívül bármely más pilóta-feladatot ellátó pilóta, kivéve azt a személyt, aki a légijármű fedélzetén kizárólag repülésoktatás céljából tartózkodik. Beszámítható eredmény (Credit) Alternatív módozatok, vagy korábbi minősítés elismerése. Útvonalrepülés (Cross-country) Egy indulási pont és egy érkezési pont között végrehajtott olyan repülés, melynek során szabvány navigációs eljárások alkalmazásával egy előre megtervezett útvonalat követ. Kétkormányos képzési idő (Dual instruction time) Az a repülési időtartam, amely alatt a légijármű fedélzetén egy adott személyt megfelelő jogosítással rendelkező pilóta oktatott. 2007/70/II. szám Hiba (Error) A hajózó személyzet részéről végrehajtott olyan tevékenység, vagy annak elmaradása, melynek eltérés a következménye a szervezet, vagy a hajózó személyzet szándékaitól vagy elvárásaitól. Hiba kezelése (Error management) Az a folyamat, melynek során a hibák felderítése és az ellenintézkedések segítségével rájuk adott válasz olyan, hogy csökkenti, vagy kiküszöböli a hibák következményeit, és csökkenti a további hibák, vagy a nemkívánatos légijármű helyzetek valószínűségét. Megjegyzés – Lásd a Léginavigációs Szolgálatok Eljárásai Kiképzés című kiadvány 3. Fejezetének C mellékletét (PANS-TRG, Doc 9868), mely tartalmazza a nemkívánatos légijármű helyzetek ismertetését. Hajózó személyzeti tag – (Flight crew member) Szakszolgálati engedéllyel rendelkező olyan repülőszemélyzeti tag, akit a repülés időtartama alatt a légijármű üzemeltetéséhez nélkülözhetetlen kötelmek elvégzésével bíztak meg. Repülési terv – (Flight plan) A légiforgalmi szolgálatok egységei számára biztosított meghatározott tartalmú tájékoztatás, mely egy tervezett repülésre, vagy annak egy részére vonatkozik. Repülési eljárásokat gyakorló berendezés (Flight procedures trainer) Lásd: Repülési szimulátor oktató berendezés. Repülési szimulátor oktatóberendezés (Flight simulation training device) Az alábbi három berendezéstípus bármelyike, amelyben a repülési körülményeket a földön leutánozzák (szimulálják): Repülési szimulátor (Flight simulator), amely egy bizonyos légijármű pilótakabinjának pontos utánzata oly mértékben, hogy a mechanikus, elektromos és elektronikai stb. légijármű rendszerek működtetésének funkciói, a hajózó személyzet normál környezete, valamint az adott légijármű teljesítmény- és repülési jellemzői valósághűen utánozhatók, Repülési eljárást gyakorló berendezés /Flight procedures trainer) A berendezés biztosítja a fedélzet valósághű környezetét, és a műszerjelzéseket, a légijármű mechanikus, elektromos, elektronikus, stb. rendszereinek egyszerű vezérlési funkcióit, és az adott osztályba sorolható légijárművek teljesítmény- és repülési jellemzőit valószerűen utánozza, Műszerrepülést gyakorló alapberendezés (Basic instrument flight trainer) Olyan berendezés, mely megfelelő műszerekkel van felszerelve, és valósághűen utánozza a légijármű fedélzeti környezetét műszeres repülési körülmények között. Repülési szimulátor (Flight simulator) Lásd: Repülési szimultátor oktatóberendezés. Repülési idő – repülőgép – (Flight Time – aeroplanes) Az a teljes időtartam, mely a repülőgép felszállás céljából történő megmozdulásának első pillanatával kezdődik, és azzal a pillanattal végződik, amikor a repülőgép a repülés befejeződésével végső nyugalomba jut. 2007/70/II. szám Megjegyzés: A fentiekben meghatározott repülési idő megegyezik a „fékoldástól – befékezésig”, vagy a „féktuskó elvételétől a visszahelyezéséig” kifejezésekkel általánosan használt értelemben, és időtartamát attól a pillanattól mérik, amikor a repülőgép felszállás céljából először mozdul meg és tart addig a pillanatig, amikor a repülés befejeződésével a repülőgép véglegesen leáll. Repülési idő – helikopter (Flight time – Helicopters) Az a teljes időtartam, mely akkor kezdődik, amikor a helikopter rotorlapátjai forogni kezdenek és tart addig a pillanatig, amikor a repülés befejeződésével a helikopter véglegesen megáll, rotorlapátjainak forgása teljesen megszűnik. Vitorlázó repülőgép – (Glider) Erőgép meghajtással nem rendelkező, a levegőnél nehezebb légijármű, mely repülés közben a felhajtóerőt elsősorban a repülés adott szakaszaiban rögzített helyzetben maradó felületeire ható aerodinamikai reakciók révén nyeri. Vitorlázó repülési idő – (Glider Flight Time) Attól függetlenül, hogy a vitorlázó repülőgép vontatással, vagy szabadon tartózkodik a levegőben, a repüléssel eltöltött teljes időtartam kezdete az a pillanat, amikor a vitorlázógép felszállás céljából először megmozdul és addig a pillanatig tart, amikor a repülés befejeztével a repülőgép nyugalmi helyzetbe kerül. Helikopter – (Helicopter) Olyan a levegőnél nehezebb légijármű, melynek levegőben maradását egy általában függőleges tengelyre szerelt egy vagy több motormeghajtású rotorlapáton képződő légreakció biztosítja. Emberi tényezők – (Human performance) Az emberi képességnek és korlátainak összessége, mely befolyást gyakorol a légiforgalmi tevékenységek biztonságára és hatékonyságára. Műszeres repülési idő – (Instrument flight time) Az az időtartam, mely alatt a pilóta valamely légijárművet kizárólag a műszerek alapján vezet, külső vizuális támpontok felhasználása nélkül. Műszeres földi idő – (Instrument ground time) Az az időtartam, amely alatt a pilóta szimulált műszeres repülést gyakorol a földön egy olyan repülési szimulátor oktatóberendezésben, melyet az Engedélyező Hatóság jóváhagyott. Műszeres idő – (Instrument time) Műszeres repülési idő, vagy műszeres földi idő. Engedélyező Hatóság – (Licensing Authority) A Szerződő Állam által kijelölt hatóság, amely felelős a szakszemélyzet engedéllyel történő ellátásáért. Megjegyzés – Jelen Annex előírásaiban feltételeztük, hogy a Szerződő Állam az Engedélyező Hatóságot az alábbi jogkörökkel ruházta fel:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes